Volvo Cars sætter ny global salgsrekord i 2018 med over 600.000 solgte biler

Volvo har rundet en milepæl. For første gang, siden virksomheden blev stiftet i 1927, er der solgt over 600.000 solgte Volvo’er på verdensplan. Sammenlignet med året før steg salget i 2018 12,4 procent og landede på 642.253 biler. Det er femte år i træk, Volvo sætter global salgsrekord. I 2017 solgte virksomheden 571.577 biler.

Den nye salgsrekord understreger efterspørgslen efter Volvo’s fornyede modelprogram på de vigtige markeder – USA, Kina og Europa - ført an af de prisvindende SUV’er. I december solgte virksomheden 60.157 biler, hvilket var en stigning på 2,8 procent sammenlignet med samme periode sidste år.

I januar-december steg salget i USA med 20,6 procent sammenlignet med 2017 til 98.263 biler. Stigningen var baseret på stigende efterspørgsel efter Volvo’s SUV-modeller med XC60 i spidsen. Den amerikansk producerede S60-model er også ved at nå ud til forhandlerne og forventes at bidrage positivt til salgstallene i 2019. I december solgte Volvo 8.826 biler i USA.

I Kina steg årets salg med 14,1 procent sammenlignet med samme periode året før til 130.593 . Her var det de lokalt producerede XC60 og S90 modeller, der var drivkraft bag salget. I december nåede det samlede salg i regionen 11.868 biler – en stigning på 17,9 procent.

I Europa blev 2018 ligeledes et stærkt år med en salgsstigning på 6,4 procent sammenlignet med 2017 og et salg i året, der landede på 317.838 biler. Her var det V60- og XC40-modellerne der førte an. I december solgte Volvo 29.469 biler i regionen.

Også Danmark bidrog til væksten. I 2018 steg salget på det danske marked til 4.651 personbiler, hvilket en en vækst på hele 51,3% sammenlignet med 2017. Hertil kommer 139 solgte varebiler.

Mest solgte Volvo-model i Danmark blev XC60, der er kåret til ”World Car of the Year”, med 1.261 stk. På andenpladsen kom V60, der er kåret til ”Årets Business bil i Danmark” med 1.113 stk. , og nummer tre XC40, der er kåret til ”Car of the Year” med 846 registreringer. Plug-in hybrider udgjorde hele 4,9 procent af totalsalget af Volvo i Danmark.

December Januar-december

2017 2018 +/- 2017 2018 +/-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Europa 29.871 29.469 - 1,3% 298.625 317.838 + 6,4%

Kina 10.066 11.868 + 17,9% 114.410 130.593 + 14,1%

USA 9.679 8.826 - 8,8% 81.504 98.263 + 20.6%

Andre 8.910 9.994 + 12,2% 77.038 95.559 + 24,0%

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I alt 58.526 60.157 + 2,8% 571.577 642.253 + 12,4%

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I 2018 blev XC60 Volvo’s bedst sælgende model med et salg på 189.459 biler (184.966 i 2017) fulgt af XC90 med 94.182 biler (87.518 i 2017) og V40/V40 Cross Country med 77.587 biler (95.370 i 2017). I årets 12 måneder blev der solgt i alt 75.828 XC40, mens S90 nåede nåede op på 57.142 solgte enheder (46.602 i 2017).